26. 6. 89 Επίσημη Εφημερίδα των Ευρωπαϊκών Κοινοτήτων Αριθ. C 159/37 
Γνωμοδότηση για την πρόταση οδηγίας του Συμβουλίου σχετικά με τη δημιουργία της εσωτερικής 
αγοράς στον τομέα των τηλεπικοινωνιακών υπηρεσιών με την εφαρμογή της παροχής ανοικτού δικτύου 
(ΟΝΡ)(ΐ) 
(89/C 159/13) 
Στις 24 Ιανουαρίου 1989, το Συμβούλιο των Ευρωπαϊκών Κοινοτήτων αποφάσισε, σύμφωνα με τις 
διατάξεις του άρθρου 100 Α της Συνθήκης, να ζητήσει τη γνωμοδότηση της Οικονομικής και Κοινω­
νικής Επιτροπής για την παραπάνω πρόταση. 
Το τμήμα μεταφορών και επικοινωνιών στο οποίο ανατέθηκε η προετοιμασία των σχετικών εργασιών, 
εξέδωσε τη γνωμοδότηση του στις 12 Απριλίου 1989 (εισηγητής: ο κ. Rouzier). 
Κατά τη διάρκεια της 265ης συνόδου ολομέλειας της που πραγματοποιήθηκε στις 26 και 27 Απριλίου 
1989 (συνεδρίαση της 26ης Απριλίου 1989), η Οικονομική και Κοινωνική Επιτροπή υιοθέτησε με 
μεγάλη πλειοψηφία και 2 ψήφους κατά την ακόλουθη γνωμοδότηση. 
1. Η ΟΚΕ υπενθυμίζει καταρχήν ότι η παρούσα πρόταση 
της Επιτροπής εντάσσεται στα πλαίσια της εφαρμογής του 
Πράσινου Βιβλίου για την ανάπτυξη της κοινής αγοράς 
υπηρεσιών και του εξοπλισμού στον τομέα των τηλεπικοι­
νωνιών για την οποία η ΟΚΕ εξέδωσε γνωμοδότηση στις 
27 Απριλίου 1988 (2). Στη γνωμοδότηση αυτή η ΟΚΕ είχε 
επιδοκιμάσει το βασικό στόχο της πρότασης της Επιτροπής 
που συνίσταται στην ανάπτυξη των προϋποθέσεων εκείνων 
υπό τις οποίες η αγορά θα προσφέρει στους Ευρωπαίους 
χρήστες μια μεγαλύτερη ποικιλία τηλεπικοινωνιακών υπηρε­
σιών, καλύτερης ποιότητας και με χαμηλότερες τιμές, πράγμα 
που θα επιτρέψει στην Ευρώπη να δρέψει, τόσο στο εσωτερικό 
όσο και το εξωτερικό όλα τα οφέλη ενός ισχυρού τομέα 
τηλεπικοινωνιών. 
2. Η ΟΚΕ συμμερίζεται την άποψη που εξέφρασε η Επι­
τροπή σύμφωνα με την οποία η ανοικτή πρόσβαση στην 
υποδομή των τηλεπικοινωνιών είναι απαραίτητη για την 
υλοποίηση μιας κοινής αγοράς υπηρεσιών στον τομέα των 
τηλεπικοινωνιών. 
3. Η πρόταση καθορίζει τις κατευθυντήριες αρχές και το 
διαρθρωτικό πλαίσιο για την ανάπτυξη της ανοικτής πρόσβα­
σης στο δημόσιο δίκτυο που θα πρέπει να προσφέρεται στους 
φορείς παροχής τηλεπικοινωνιακών υπηρεσιών και σε 
άλλους χρήστες. Ο απώτερος στόχος της πρωτοβουλίας της 
Επιτροπής είναι ο καθορισμός μιας σειράς πλήρως εναρμονι­
σμένων συνθηκών πρόσβασης, συμπεριλαμβανομένης της 
αμοιβαίας αναγνώρισης των διαδικασιών χορήγησης αδειών 
έτσι ώστε η άδεια που χορηγείται σ'ένα κράτος μέλος να 
εξασφαλίζει το δικαίωμα στον οργανισμό παροχής υπηρε­
σιών (μη αποκλειστικές) να τις παρέχει σ'όλη την επικράτεια 
της Κοινότητας χωρίς να χρειάζεται να προσφύγει σ'άλλες 
διαδικασίες. 
Η ΟΚΕ εγκρίνει την πρόταση της Επιτροπής και υπογραμμί­
ζει τη σημασία των βασικών αρχών σχετικά με τις προϋποθέ­
σεις παροχής ανοικτού δικτύου που αναφέρονται στο άρθρο 
3, παράγραφο 1. 
(') ΕΕ αριθ. C 39 της 16.2. 1989, σ. 8. 
(2) ΕΕ αριθ. C 175 της 4. 7. 1988. 
Βρυξέλλες, 26 Απριλίου 1989. Η ΟΚΕ υπογραμμίζει εξάλλου ότι οι θεμελιώδεις απαιτήσεις 
μη οικονομικού χαρακτήρα που αναφέρονται στο άρθρο 3, 
παράγραφο 2 κυρίως η προστασία της εχεμύθειας και της 
ιδιωτικής ζωής πρέπει να τηρούνται για λόγους γενικού δημό­
σιου συμφέροντος. 
Η ΟΚΕ αναμένει όπως κατά τον καθορισμό των προϋποθέ­
σεων παροχής ανοικτού δικτύου εξετασθεί η εξασφάλιση 
της χρηματοδοτικής ικανότητας των διοικήσεων των φορέων 
τηλεπικοινωνιών ώστε να διασφαλισθεί η ποιοτική και ποσο­
τική δημιουργία δικτύων και η περαιτέρω ανάπτυξη τους 
καθώς και οι εγγυήσεις για ισότιμο ανταγωνισμό. 
4. Η ΟΚΕ τονίζει ότι η ευρωπαϊκή πολιτική στον τομέα 
των τηλεπικοινωνιών αποτελεί ένα συνεκτικό σύνολο που 
δύσκολα μπορεί να διασπασθεί. Το σχέδιο οδηγίας που 
προτείνεται ακολουθεί όμως παλαιότερες προτάσεις και 
ανακοινώνει νέες. Η ΟΚΕ εκφράζει τη λύπη της για το γεγο­
νός ότι η Επιτροπή δεν προβλέπει τη διαβούλευση με την 
ΟΚΕ για τις σημαντικότερες προτάσεις της. Εκφράζει επομέ­
νως την επιθυμία να ενημερώνεται για τις αποφάσεις της 
Επιτροπής και η τελευταία να υποβάλει μια έκθεση σχετικά 
με την «πορεία των εργασιών» στον τομέα των τηλεπικοι­
νωνιών. Αν και κατανοεί την ανάγκη της ταχείας υλοποίησης 
ενός ανοικτού δικτύου τηλεπικοινωνιών σε κοινοτικό 
επίπεδο, η ΟΚΕ συμφωνεί με την αρχή ενός ορισμού κατά 
στάδια των προϋποθέσεων σχετικά με την παροχή ανοικτού 
δικτύου καθώς και με την αρχή της πραγματοποίησης διαβου­
λεύσεων, άμεσων αν χρειάζεται, με όλα τα ενδιαφερόμενα 
μέρη, και ειδικά με τις οργανώσεις χρηστών, τη βιομηχανία, 
τις συνδικαλιστικές οργανώσεις και τις οργανώσεις που 
αντιπροσωπεύουν τα συμφέροντα των καταναλωτών. 
5. Όσον αφορά τα «δημόσια δίκτυα» στα οποία γίνεται 
αναφορά στο άρθρο 2, παράγραφο 2 η ΟΚΕ καλεί την Επι­
τροπή να προσδιορίσει επίσης, λαμβάνοντας υπόψη τις προη­
γούμενες γνωμοδοτήσεις της σχετικά, τα όρια του δημόσιου 
δικτύου (σε ποιο σημείο σταματάει το δίκτυο; από ποιο 
σημείο αρχίζει ο τερματικός σταθμός;). 
Ο Πρόεδρος της 
Οικονομικής και Κοινωνικής Επιτροπής 
Alberto MASPRONE